Begraafplaasmoord: Man gevonnisMaartens van der Merwe en Chané van Heerden Foto: Facebook Maartens van der Merwe is Vrydag in die rondgaande hof op Virginia tot lewenslange tronkstraf gevonnis. Van der Merwe is Dinsdag skuldig bevind aan die moord op Michael van Eck (23) in 2011 in ‘n begraafplaas in Welkom. Van Eck is deur Van der Merwe en sy verloofde, Chané van Heerden, vermoor en sy liggaam is vermink. Van sy liggaamsdele is in ŉ vlak graf gevind en sommiges, waaronder die vel van sy gesig, is in ŉ yskas gekry. Van Heerden het verlede jaar op dié moord skuldig gepleit en is tot ‘n minimum van 20 jaar tronkstraf gevonnis. Regter Ian van der Merwe het Vrydag vir Van der Merwe ŉ ekstra 10 jaar vonnis opgelê op aanklagte van roof met verswarende omstandighede en vyf jaar vir liggaamskending.